Filin shakatawa na Oti-Kéran yana arewacin Togo, a cikin yankin Kara. Hanya guda daya ce ta ratsa wannan yankin. Ba 'yan yawon bude ido da yawa da ke ziyartar Togo saboda manyan wuraren shakatawa na ƙasa sun fi sauƙi a Ghana. Filin shakatawa na Oti-Kéran na mallakar cibiyar sadarwar yanki ne a arewacin Togo wanda asalinsa ya fadada tun daga shekarun 1960s. An aiwatar da waɗannan ayyukan ba tare da izini da sa hannun jama'ar yankin ba. Maimakon samun kuɗin shiga daga yawon buɗe ido da sauran damar kasuwanci da ke iya alaƙa da wuraren shakatawa na ƙasa, an cire mutane daga ƙasarsu kuma an yi watsi da cigaban noma, wanda ya haifar da ƙaruwar talauci har ma da yunwa. Bugu da kari, namun daji - musamman giwaye - daga wuraren da aka kiyaye amma ba masu katanga ba sun lalata gonaki da amfanin gona a cikin al'ummomin da ke kewaye da su. Wannan ya haifar da ƙiyayya ga jama'ar gari game da yankunan da aka kiyaye da dabbobin daji. A lokacin rikice-rikicen siyasa a shekarar 1990 wannan kiyayya ta rabu da manyan hare-hare kan yankunan da aka kiyaye da kuma kisan dabbobi da yawa, wanda hakan ya haifar da babbar illa ga muhalli.